Prezidentské voľby v USA v roku 2020

Prezidentské voľby v Spojených štátoch amerických v roku 2020 boli v poradí 59. nepriame prezidentské voľby v USA. Konali sa v utorok 3. novembra 2020. Bývalý demokratický viceprezident Joe Biden a senátorka z Kalifornie Kamala Harrisová porazili bývalého republikánskeho prezidenta Donalda Trumpa a viceprezidenta Mike Pencea. Občania svojimi hlasmi zvolili voliteľov kandidátov, ktorí ako členovia Zboru voliteľov 14. decembra 2020 zvolili Joe Bidena za 46. prezidenta a Kamalu Harrisovú za 49. viceprezidentku Spojených štátov. Súbežne s prezidentskými voľbami sa konali aj voľby do senátu a voľby do snemovne reprezentantov spolu s rôznymi ďalšími komunálnymi voľbami.
7. novembra 2020 médiá za de facto víťaza označili Joe Bidena a Kamalu Harrisovú, keď získali dostatočný náskok v kľúčovom štáte Pensylvánia. Zbor voliteľov 15. decembra 2020 zvolil Bidena s 306 hlasmi. Biden získal rovnaký počet hlasov ako Trump v predošlých prezidentských voľbách. Trump vtedy vyhlásil svoje víťazstvo za jasné, teraz porážku odmietal. Volebné výsledky boli definitívne ratifikované americkým kongresom na jeho zasadnutí 7. januára. Pôvodne mali byť výsledky ratifikované 6. januára, no kvôli útoku stúpencov Trumpa na Kapitol a námietkam, ktoré neprešli sa overovanie hlasov predĺžilo do nasledujúceho dňa.
Tieto voľby mali najvyššiu volebnú účasť za posledných 100 rokov, podľa zatiaľ sčítaných hlasov. Volieb sa zúčastnilo 66,7 % zo všetkých Američanov s volebným právom. Predpokladalo sa, že volebná účasť po spočítaní všetkých hlasov dosiahne 66,5 %, čo by bolo najviac od volieb v roku 1900, kedy volilo až 73,7 % Američanov s volebným právom. Avšak v roku 1900 nemali volebné právo ženy a ani viaceré rasy.
Medzi kľúčové témy volieb patrili dopad prebiehajúcej pandémie COVID-19, ktorá si v USA vyžiadala viac ako 230 000 životov, hospodárstvo a ako ho oživiť po recesii vyvolanej pandémiou, rasové nepokoje a protesty v reakcii na zabitie Georga Floyda a ďalších afroameričanov, smrť demokratickej sudkyne Najvyššieho súdu Ruth Bader Ginsburg, ktorú nahradila republikánska sudkyňa Amy Coney Barrett, regulácie globálneho otepľovania a Parížskej dohody, od ktorej Trump 4. novembra odstúpil a budúcnosť Obamacare, teda zákona o ochrane pacientov a dostupnej starostlivosti. V období pred voľbami, ako aj počas volebného dňa Trump často uvádzal nepravdivé tvrdenia, ktorých cieľom bolo spochybniť legitimitu volieb a zároveň odmietol pokojný prenos moci.
Joe Biden bol vo veku 78 rokov inaugurovaný 20. januára 2021, čím sa stal najstarším americkým prezidentom. Zároveň sa po 28 rokoch stal prvým prezidentom, ktorý porazil súčasného prezidenta odvtedy, čo Bill Clinton porazil Georga Busha v roku 1992. Okrem toho sa Bidenova viceprezidentka, Kamala Harrisová, stala prvou ženou, ktorá pôsobí v tomto poste. Toto boli prvé prezidentské voľby, v ktorých mali obaja hlavní kandidáti viac ako 70 rokov. 
Kandidáti.
Ďalší kandidáti.
Viacero ďalších kandidátov malých politických strán a nezávislých kandidátov bolo na volebných lístkoch v niektorých federálnych štátoch USA, ako napríklad rapper Kanye West.
Debaty prezidentských volieb.
Dňa 11. októbra 2019 boli Komisiou prezidentských debát zverejnené informácie, že tri prezidentské debaty a jedna diskusia viceprezidentských kandidátov sa budú konať na jeseň 2020.